ועדת החינוך, התרבות והספורט, כנסת 16, פרוטוקול מספר 239, 2004-06-03 09:45

אילן שלגי: שלום, אני מתכבד לפתוח את הישיבה במרכז הצפרות שבלטרון.

אילן שלגי: המאחר שלנו, ד"ר יוסי לשם, יציג את הדברים.

ד"ר יוסי לשם: ברוכים הבאים למרכז הצפרות בלטרון.

ד"ר יוסי לשם: אני שמח שיש לנו פה קבוצה נכבדת, הן מוועדת החינוך של הכנסת, ויושב הראש שלה.

ד"ר יוסי לשם: מה שאנחנו רוצים בסיור עכשיו זה לעבור בקצרה בתחנות ש-9 בתי ספר שונים עוברים כרגע ביניהן.

ד"ר יוסי לשם: בשעה 11:30 נתכנס פה, ואחרי כן נתכנס באודיטוריום והתלמידים יציגו את הישגיהם.

ד"ר יוסי לשם: מכאן אנחנו ממשיכים לבסיס חיל האוויר בתל נוף לחלק השני של התוכנית.

ד"ר יוסי לשם: אני רוצה להזכיר לכם שמדובר פה בפרוייקט משותף למוזיאון המדע והחלל.

ד"ר יוסי לשם: נתחיל במנהל המוזיאון, וכל אחד יציג את עצמו.

יורם זבירי: אני מנהל המוזיאון הלאומי למדע, טכנולוגיה וחלל בחיפה.

יוסי אסטרחר: אני ראש אגף החינוך במוזיאון.

אהוד שיוביץ: אני מנהל הפנימיה בכפר הנוער יוהנה ז'בוטינסקי.

אהוד שיוביץ: אנחנו מטעם בתי הספר שאמורים להצטרף בשנה הבאה לפרוייקט.

רבקה גינצבורג: אני הסגנית של שאול, מבית הספר הריאלי.

אלכס לייבצ'וק: אני מ "נתיב".

אלה אושומינסקי: אני קונסול ממולדובה.

צבי קנטור: אני בוגר בית הספר הריאלי העברי בחיפה.

צבי קנטור: נמצאים אתנו האנשים שלנו שאמורים לצאת לשטח, ואלכס אמור לצאת לנובוסיבירסק, אנה – לקישינב, מולדובה, יגאל יהיה במינסק, בבילורוסיה והבלטיות, מיכאל אמור לצאת לאגן הכספי, פטר למוסקבה, יוליה - -

אבי בנבניסטי: - - -

אביאל אהרון: אני עוזר פרלמנטרי ויועץ תקשורת לחבר הכנסת שלגי.

שאןל עקביה: אני מנהל בית ספר למדע, טבע וסביבה של הריאלי בחיפה, אחד מהסניפים.

גיא בן גל: אני עוזר פרלמנטרי של חבר הכנסת אילן שלגי.

הדסה שמיר: אני אורחת.

שי קהת: אני מבית הספר "ירושלים" של הקהילה היהודית בסנט.

שי קהת: פטרסבורג.

שי קהת: יש אתי שלוש בנות, תלמידות בית הספר, בכיתה י' – לריסה, ליה ומאשה.

שי קהת: הן לומדות את הפרוייקט הזה של הציפורים, ובאמצעותו הן לומדות עברית, לומדות על ישראל – גיאוגרפיה, אקלים.

שי קהת: זה פרוייקט ייחודי של בית הספר "ירושלים".

אילן שלגי: ברוכות הבאות.

יוסי לשם: אתמול הן נחתו ב- 4 לפנות בוקר.

יוסי לשם: לקח להן שעה ורבע לצאת מנתב"ג.

יוסי לשם: הן נסעו לירושלים, לתחנת הטיבוע בגן הכנסת של הציפורים הנודדות.

יוסי לשם: הן היו שם.

יוסי לשם: אני הייתי צריך לתת פה הרצאה לטייסת של ה- F15 שנהיה אצלם אחר הצהרים, ועזבתי אותם.

יוסי לשם: בתחנת הטיבוע יושב בחור שקוראים לו סאמר דראושה, שמתחיל לימודי מאסטר באוניברסיטה העברית, בנושא של נדידת ציפורים.

יוסי לשם: הוא התקשר אלי ואמר שבדיוק כאשר באו התלמידות והמורה שלהן, נתפסה ציפור עם טבעת מפולין.

יוסי לשם: כדי שתבינו את העניין – מתוך 10,000 ציפורים תופסים בדרך כלל אחת או שתיים.

יוסי לשם: אלה הם האחוזים.

יוסי לשם: בדיוק כשהם היו בתחנה נתפסה ציפור מפולין שהיתה בדרך מאפריקה חזרה הביתה.

יוסי לשם: כפי שאתם רואים, ישראל היא צומת באמת מיוחדת, והוא בפעם ראשונה תפס כזה דבר.

יוסי לשם: כמובן שזה היה מאד מרגש עבורו.

יוסי לשם: הרעיון הוא לחבר את הנושא הזה.

יוסי לשם: ישראל מוכרת מאד בעולם עם הארכיאולוגיה וההיסטוריה.

יוסי לשם: לנו אין ספק שהצפרות, על כל היבטיה, היא נושא מאד ייחודי, שעם עבודה נכונה הוא גם יעלה על המפה, קודם כל שלנו.

יוסי לשם: ראינו לנכון, יחד עם מוזיאון המדע בחיפה, ויחד עם יהודה בן חור, שהוא מנהל מרכז דוידסון במכון וייצמן, שגם עוסק בחינוך, להוביל תכנית חינוכית שתעסוק בחלל, טכנולוגיה וביולוגיה.

יוסי לשם: עם הצוות הזה התחלנו פיילוט ראשוני לראות איך זה עובד, ובסך הכל ההתרשמויות הן טובות.

יוסי לשם: בית הספר הריאלי בחיפה היה הראשון בין בתי הספר הישראלים בפיילוט, והוא חבר לבית הספר "שבח מופת".

יוסי לשם: כל הסיפור התחיל עם תת אלוף במילואים צבי קנטור, כאשר נתתי הרצאה פה, לעמותת השריון, במסגרת המפגשים, וסיפרתי איך אנחנו מתחברים לירדנים, לפלשתינאים ולאפריקאים.

יוסי לשם: הוא אמר שיש גם עשרות בתי ספר יהודיים במזרח אירופה, וכדאי לחבר אותם.

יוסי לשם: הוא סגן מנהל "נתיב" ואמרתי לו – קדימה.

יוסי לשם: התחלנו עם מספר מקומות כאלה, ואנחנו מקווים שבעקבות מה שאנחנו עושים היום זו עוד מקפצה משמעותית לשנה הבאה, לסדר גודל של 30 בתי ספר.

יוסי לשם: יש שני בתי ספר אמריקאיים.

יוסי לשם: כאשר נסיים בבסיס חיל האוויר בתל נוף, כיתה אחת מבית הספר "שבח מופת", כיתה חי"ת, שעשתה תכנית על גיאולוגיה של הבקע במכון וויצמן תיסע למרכז דוידסון ותעשה וידיאו קונפרנס עם בית הספר שם.

יוסי לשם: בזה נסיים את היום הצפוף הזה.

יוסי לשם: אז התלמידים כאן בחלקם באים להכיר את הנושא, ואחרים כבר עסקו בנושא.

יוסי לשם: מה שאנחנו רוצים לעשות עכשיו, ברשותכם, זה סיבוב קצר בין התחנות, כדי שתתרשמו.

יוסי לשם: אחר כך נחזור ונמשיך.

יוסי לשם: התפוקה של העניין צריכה להיות שבשנה הבאה אנחנו עם 30 בתי ספר על הנושא הזה של חיבור 3 יבשות סביב הנושאים האלה.

אילן שלגי: שלום לכולם.

אילן שלגי: כפי ששמתם לב, אנחנו רושמים פה פרוטוקול, כי אנחנו כאן במסגרת ביקור של ועדת הכנסת.

אילן שלגי: מי שירצה יוכל לראות את הפרוטוקול באתר הכנסת.

אילן שלגי: אנחנו כבר מזה זמן מנסים לתאם ביקור כאן, במרכז שלכם, אפילו פעם הוא תואם ולא יצא לפועל.

אילן שלגי: כאשר הייתי בבית הספר "ירושלים" בסנט.

אילן שלגי: פטרסברוג, אצל שי קהת, וראיתי את הפרוייקט היפה שהם עושים יחד אתכם, אז אני גם שומע שהם יהיו כאן ב- 3 ביוני.

אילן שלגי: יש פה את האירוע שלכם.

אילן שלגי: יהיו כאן גם בתי ספר ישראלים, אולי גם אחרים.

אילן שלגי: אמרתי לשי מיד שגם אני אגיע לכאן במועד הזה.

אילן שלגי: אני מאד שמח לראות פה את כולם, במיוחד את התלמידות מסנט.

אילן שלגי: פטרסברוג.

אילן שלגי: ברוכות הבאות.

יורם זבירי: השתדכנו בנסיבות מאד יפות, ומהרגע הראשון נוצר ה "קליק" בין המרכז לבין המוזיאון הלאומי למדע, והתחלנו בתנופה גדולה, וכמו ששמעתם – אנחנו מקווים להמשיך אותה בצורה מאד משמעותית לשנה הבאה.

יורם זבירי: הפעילות עד עכשיו היא מאד מבורכת.

יורם זבירי: היא חובקת הרבה תחומים, וכפי שזה הוגדר – זו באמת פעילות פורצת גבולות, ומתאימה לנו לעוד תוכניות במוזיאון, למשל – התוכנית שאנחנו קוראים לה – stars, space technology and research in astro-physics for students, על שם אילן רמון וצוות ה "קולומביה" , כאשר אנחנו בסדרת אירועים של השקת התכנית.

יורם זבירי: התכנית מסתדרת כאן גם מבחינת תקשורת לווינית וגם מבחינת תעופה, ובאמת – פורצת גבולות לכל הכיוונים.

יורם זבירי: יושב ראש ועדת החינוך דיבר על ביקורים – הזמנו את הוועדה לבוא לביקור במוזיאון - - -

אילן שלגי: אנחנו נשמח לבוא.

אילן שלגי: אנחנו הוועדה המטיילת ביותר בכנסת, אך אפשר לטייל רק עד יום או יומיים בשבוע, כי בשאר הימים אנחנו בירושלים.

יוסי לשם: We have two respectable guests here with us.

יוסי לשם: As you were just told, the museum in Haifa and the center in Latrun were matched in a certain way.

יוסי לשם: It is due to Mr.

יוסי לשם: Bob Gelfand from Boston, and Barbara Goldman who came to the event of the 80 years for the Tehchnion, and we spent some hours together in the last few days.

יוסי לשם: Mr.

יוסי לשם: Gelfand supports the museum in Haifa and our center in Latrun.

יוסי לשם: We thank you for that.

שי קהת: אני מבית הספר בסנט.

שי קהת: פטרסברוג.

שי קהת: בבית הספר שלנו הקמנו ספריה וחדר לימוד בנושא ארץ ישראל, על שם דובי ורן שמיר, אב ובנו שנפלו במערכות ישראל.

שי קהת: הדסה שמיר, האישה והאם, יודעת על זה.

שי קהת: התלמידים שלנו, בעקבות הפרוייקט הזה של "ציפורים נודדות אינן יודעות גבולות" יודעים שהדבר הזה באמת פורץ גבולות, והנה עוד נקודה על המפה העולמית לזכרם של חיילים שנפלו במערכות ישראל.

שי קהת: הדבר הזה הוקם לפני כחודש וחצי, כאשר השיא היה גם אחר כך, ביום הזיכרון לחללי צה"ל.

שי קהת: חבר הכנסת אילן שלגי היה במקום וראה את הדברים.

אילן שלגי: I will repeat in English what I have just said – 10 days ago I visited along with some other Knesset members the Jerusalem school in St, Petersburg and among other things we saw this very impressive project of following the birds.

אילן שלגי: When Shy told me that would be here on the 3rd of June I said that we had been trying to arrange a visit to the center for some time, and that we would be coming to the center on that day, and here we are.

אילן שלגי: We are glad that you are with us.

יוסי לשם: I know Ilan Shalgi and I also know his wife Prof.

יוסי לשם: Ruth Shalgi, Vice president of Tel aviv University for research.

יוסי לשם: The bottom line is that Ilan was excited to learn that this place is in memory of Eran and Dubie Shamir.

יוסי לשם: Gideon Shamir, Dubie’s brother learnt with Prof.

יוסי לשם: Ruth Shalgi at school.

יוסי לשם: He found it out when he came to St.

יוסי לשם: Petersburg.

אילן שלגי: אני מודה לכם.